CELEX: 62017TN0374
Language: sk
Date: 2017-06-13 00:00:00
Title: Vec T-374/17: Žaloba podaná 13. júna 2017 – Cuervo y Sobrinos1882/EUIPO – A. Salgado Nespereira (Cuervo y Sobrinos LA HABANA 1882)

7.8.2017   
            
            
               SK
            
            
               Úradný vestník Európskej únie
            
            
               C 256/37
            
         Žaloba podaná 13. júna 2017 – Cuervo y Sobrinos1882/EUIPO – A. Salgado Nespereira (Cuervo y Sobrinos LA HABANA 1882)
   (Vec T-374/17)
   (2017/C 256/42)
   Jazyk, v ktorom bola podaná žaloba: španielčina
   
      Účastníci konania
   
   
      Žalobkyňa: Cuervo y Sobrinos1882, SL (Madrid, Španielsko) (v zastúpení: S. Ferrandis González a V. Balaguer Fuentes, abogados)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: A. Salgado Nespereira, SA (Ourense, Španielsko)
   
      Údaje týkajúce sa konania pred EUIPO
   
   
      Majiteľ spornej ochrannej známky: žalobkyňa.
   
      Dotknutá sporná ochranná známka: obrazová ochranná známka Európskej únie obsahujúca slovné prvky „Cuervo y Sobrinos LA HABANA 1882“ – ochranná známka Spoločenstva č. 10 931 087.
   
      Konanie pred EUIPO: konanie o vyhlásenie neplatnosti.
   
      Napadnuté rozhodnutie: rozhodnutie štvrtého odvolacieho senátu EUIPO z 29. marca 2017 vo veci R 1141/2016-4.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               čiastočne zrušil rozhodnutie štvrtého odvolacieho senátu EUIPO z 29. marca 2017 vo veci R 1141/2016-4, a to konkrétne v rozsahu, v akom sa týmto rozhodnutím potvrdzuje rozhodnutie zrušovacieho oddelenia EUIPO z 29. apríla 2016 v konaní o vyhlásenie neplatnosti č. 10 786 C v časti, v ktorej sa vyhlasuje za neplatnú ochranná známka Európskej únie č. 010931087 „Cuervo y Sobrinos LA HABANA 1882“ pre výrobky zaradené do tried 14 a 16, pre ktoré bola ochranná známka zapísaná,
            
         
               —
            
            
               uložil žalovanému povinnosť nahradiť trovy konania, vrátane trov, ktoré doteraz vznikli v konaniach pred zrušovacím oddelením a pred štvrtým odvolacím senátom EUIPO, ktoré viedli k podaniu predmetnej žaloby.
            
         
      Uvádzaný žalobný dôvod
   
   
               —
            
            
               porušenie článku 8 ods. 1 písm. b) nariadenia č. 207/2009.